《上韬光望钱唐江》
清代·吴士玉

拔云缘危磴，邈若陵风飞。回首失绀宇，耸身但翠微。

连天起古烟，万竹相因依。碧色望不尽，步步娱清晖。

绝境天可扪，訇然开岩扉。遂登缥缈楼，浩歌纵遐睎。

江光摇空阔，潮势吹裳衣。精神忽飞扬，八极从指挥。

作者简介：（?—1733）江苏吴县人，字荆山。康熙四十五年进士，雍正间官至礼部尚书。有文名。卒谥文恪。有《映剑集》。